Oficiālais Vēstnesis L 347 , 20/12/2002 Lpp. 0015 - 0022



Komisijas Regula (EK) Nr. 2273/2002 (2002. gada 19. decembris), ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai, attiecībā uz konkrētu liellopu cenu apsekojumu reprezentatīvajos Kopienas tirgos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2], un jo īpaši tās 41. pantu, tā kā: (1) Komisijas 1998. gada 14. decembra Regula (EK) Nr. 2705/98 par cenu noteikšanu pieaugušiem liellopiem reprezentatīvajos Kopienas tirgos, kā arī dažu citu liellopu cenu apsekojumu Kopienā [3], kura grozīta ar Regulu (EK) Nr. 1156/2000 [4], paredz noteikumus dažādu liellopu kategoriju cenu reģistrēšanai katras dalībvalsts reprezentatīvajā tirgū vai tirgos, lai noteiktu cenu izmaiņas tirgū. Ņemot vērā pēdējā laika norises tirgū un jo īpaši to, ka dalībvalstīs tirgo mazāk dzīvu pieaugšu liellopu un ka tādēļ dalībvalstīm vairs nav šo dzīvnieku reprezentatīvo tirgu, uzskata, ka vairs nevajag paziņot Komisijai pieaugušu liellopu cenas, lai uzraudzītu liellopu gaļas tirgus attīstību. Tomēr dalībvalstis var paziņot Komisijai minētās cenas, kas reģistrētas to reprezentatīvajos tirgos. (2) Lai uzraudzītu to liellopu kategoriju Kopienas tirgu, kas nav pieauguši liellopi, jāparedz cenu apsekojuma noteikumi teļiem vecumā no astoņām dienām līdz četrām nedēļām, vīriešu dzimuma kaušanai nobarotiem liellopiem un kaušanai paredzētiem teļiem. Jāparedz sīki izstrādāti noteikumi par informāciju, kas jāsniedz par katras minētās liellopu kategorijas cenu apsekojumu. (3) Par reprezentatīvajos Kopienas tirgos reģistrēto cenu var ņemt vidējo attiecīgo liellopu cenu katras dalībvalsts reprezentatīvajā tirgū vai tirgos. Šo vidējo lielumu nosaka saskaņā ar koeficientiem, kas izsaka katrā dalībvalstī pārskata periodā realizēto katras kategorijas liellopu populācijas relatīvo lielumu. (4) Katras dalībvalsts reprezentatīvais tirgus vai tirgi jāizvēlas, pamatojoties uz iepriekšējos gados gūto pieredzi. Ja dalībvalstī ir vairāki reprezentatīvie tirgi, tad jāņem vērā šajos tirgos reģistrēto kotāciju vidējais aritmētiskais. (5) Sakarā ar veterinārām vai veselības aizsardzības regulām dalībvalstis var atzīt, ka jāveic pasākumi, kas ietekmē kotācijas. Šādos apstākļos, reģistrējot tirgus cenas, ne vienmēr ir lietderīgi ņemt vērā kotācijas, kas neatspoguļo parastās tirgus tendences. Tādēļ ir jānosaka konkrēti kritēriji, lai Komisija varētu ņemt vērā šo situāciju. (6) Jāparedz noteikumi par to, kā ar elektroniskajiem saziņas līdzekļiem, par ko vienojas ar Komisiju, paziņo Komisijai iknedēļas cenas. (7) Attiecīgi ir jāatceļ Regula (EK) Nr. 2705/98. (8) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants 1. Kopienas vidējā cena par katru teļu vecumā no astoņām dienām līdz četrām nedēļām ir minēto liellopu vidējā cena, kas novērtēta ar koeficientiem, kuri noteikti I pielikuma A daļā, un reģistrēta šā veida produkcijai raksturīgajos dalībvalstu galvenajos tirgos. Koeficientus nosaka, izmantojot Kopienā reģistrēto piena govju skaitu. 2. Panta 1. punktā minēto liellopu cena, ko reģistrē katras attiecīgās dalībvalsts reprezentatīvajā tirgū vai tirgos, ir vidējā cena, kuru novērtē ar koeficientu, kas atspoguļo katras šķirnes vai šķiras relatīvās attiecības, un kuru šiem dzīvniekiem attiecīgajā dalībvalstī reģistrē septiņu dienu periodā tajā pašā vairumtirdzniecības posmā, neieskaitot PVN. Vērtēšanas koeficienti norādīti I pielikuma B līdz H daļā. 3. Attiecīgās dalībvalstis ne vēlāk kā katras nedēļas ceturtdienas pusdienlaikā paziņo Komisijai 1. punktā minēto liellopu kotācijas, kas reģistrētas to attiecīgajos tirgos septiņu dienu laika posmā pirms informācijas paziņošanas dienas. 2. pants 1. Kopienas vidējā cena par to vīriešu dzimuma kaušanai nobarotu liellopu dzīvsvara kilogramu, kas ir vidēji no 6 līdz 12 mēnešiem veci un sver ne vairāk kā 300 kilogramus, ir iepriekšminēto liellopu vidējā cena, kura novērtēta ar koeficientiem, kas norādīti II pielikuma A daļā, un reģistrēta šā veida produkcijai raksturīgajos dalībvalstu galvenajos tirgos. Koeficientus nosaka, izmantojot Kopienā reģistrēto zīdītājgovju skaitu. 2. Panta 1. punktā minēto liellopu cena, ko reģistrē katras attiecīgās dalībvalsts reprezentatīvajā tirgū vai tirgos, ir vidējā cena, kuru novērtē ar koeficientu, kas atspoguļo katras šķirnes vai šķiras relatīvās attiecības, un kuru šiem dzīvniekiem attiecīgajā dalībvalstī reģistrē septiņu dienu periodā tajā pašā vairumtirdzniecības posmā, neieskaitot PVN. Vērtēšanas koeficienti norādīti II pielikuma B līdz F daļā. 3. Attiecīgās dalībvalstis ne vēlāk kā katras nedēļas ceturtdienas pusdienlaikā paziņo Komisijai 1. punktā minēto liellopu kotācijas, kas reģistrētas to attiecīgajos tirgos septiņu dienu laika posmā pirms informācijas paziņošanas dienas. 3. pants 1. Kopienas vidējā cena par 100 kilogramiem to kaušanai paredzētu teļu liemeņu, kas iegūti, galvenokārt izmantojot pienu un piena produktus, un nokauti apmēram sešu mēnešu vecumā, ir iepriekšminēto liellopu vidējā cena, kura novērtēta ar III pielikuma A daļā norādītajiem koeficientiem un reģistrēta šā veida produkcijai raksturīgajos dalībvalstu galvenajos tirgos. Koeficientus nosaka, izmantojot Kopienā nokauto teļu neto produkciju. 2. Panta 1. punktā minēto liellopu cena, ko reģistrē katras attiecīgās dalībvalsts kotācijas centrā vai centros, ir vidējā cena, kuru attiecīgā gadījumā novērtē ar koeficientiem, kas atspoguļo katras šķiras relatīvās attiecības, un kuru šiem dzīvniekiem reģistrē septiņu dienu periodā, kad tos ieved lopkautuvē, neieskaitot PVN. Vērtēšanas koeficienti norādīti III pielikuma B līdz E daļā. 3. Attiecīgās dalībvalstis ne vēlāk kā katras nedēļas ceturtdienas pusdienlaikā paziņo Komisijai 1. punktā minēto liellopu liemeņu kotācijas, kas reģistrētas to attiecīgajos kotācijas centros septiņu dienu laika posmā pirms informācijas paziņošanas dienas. 4. pants Ja dalībvalsts veic tādus pasākumus veterināru vai veselības aizsardzības iemeslu dēļ, kas ietekmē tās tirgos reģistrēto kotāciju parastās izmaiņas, Komisija var tai atļaut vai nu neņemt vērā attiecīgajā tirgū vai attiecīgajos tirgos reģistrētās kotācijas, vai izmantot attiecīgajā tirgū vai attiecīgajos tirgos pirms šo pasākumu veikšanas reģistrētās pēdējās kotācijas. 5. pants Dalībvalstis izmanto elektroniskos saziņas līdzekļus, par ko vienojas ar Komisiju, lai vēlākais līdz 2003. gada 30. jūnijam sniegtu 1. panta 3. punktā, 2. panta 3. punktā un 3. panta 3. punktā minētos paziņojumus. 6. pants Ja dalībvalstīm to teritorijā ir pieaugušu liellopu reprezentatīvais tirgus, tad tās var paziņot pieaugušu liellopu cenas šādi: - pieaugušu liellopu cena reprezentatīvajā tirgū vai tirgos ir vidējā cena, ko novērtē ar koeficientiem, kuri atspoguļo katras kategorijas un šķiras relatīvos apjomus, un kas minēto kategoriju un šķiru pieaugušiem liellopiem un to gaļai attiecīgajā dalībvalstī reģistrētas vienā un tajā pašā vairumtirdzniecības posmā septiņu dienu laika posmā līdz paziņošanas dienai, - dalībvalstīs ar vairākiem reprezentatīviem tirgiem katras kategorijas cena ir katrā šajā tirgū reģistrēto kotāciju aritmētiskā vidējā vērtība. Ja tirgi darbojas vairāk nekā vienu reizi septiņās dienās kā minēts pirmajā ievilkumā, tad katras kategorijas cena ir to kotāciju aritmētiskā vidējā vērtība, kas reģistrētas vienā tirgū katrā tirgus dienā. Ja jebkuras attiecīgās nedēļas laikā kādas atsevišķas kategorijas cena kādā atsevišķā tirgū nav reģistrēta, tad šīs kategorijas cena dalībvalstī ir aritmētiskā vidējā vērtība pārējos tirgos. 7. pants Regulu (EK) Nr. 2705/98 atceļ no 2003 gada 1. janvāra. 8. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro cenām, kas reģistrētas nedēļā, kura sākas 2003. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 19. decembrī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 315, 1.12.2001., 29. lpp. [3] OV L 340, 16.12.1998., 3. lpp. [4] OV L 130, 31.5.2000., 23. lpp. -------------------------------------------------- I PIELIKUMS Cenu apsekojums teļiem vecumā no astoņām dienām līdz četrām nedēļām A. VĒRTĒŠANAS KOEFICIENTI Vācija | 26,5 | Spānija | 6,8 | Francija | 24,4 | Īrija | 7,3 | Itālija | 12,5 | Nīderlande | 9,1 | Apvienotā Karaliste | 13,4 | B. VĀCIJA 1. Reprezentatīvie tirgi Ja tirgu nav, tad cenas reģistrē lauksaimniecības kameru valsts dienesti un lauksaimnieku kooperatīvi un apvienības. 2. Šķiras un koeficienti Šķiras | Vērtēšanas koeficienti | —Schwarzbunte Bullenkälber | 35,4 | —Rotbunte Bullenkälber | 5,4 | —Kreuzungskälber zur Mast (Bullenkälber) | 3,4 | —Fleckvieh | 44,8 | —Braunvieh | 11,0 | C. SPĀNIJA 1. Reprezentatīvie tirgi Torrelavega (Kantabrija), Santiago de Compostela (Galisija), Pola de Siero (Astūrija), León (Kastīlija un Leona) 2. Šķiras un koeficienti Šķiras | Vērtēšanas koeficienti | Descalostrados —Tipo frisón, calidad buena | 50 | —Tipo cruzado, calidad buena | 50 | D. FRANCIJA 1. Reprezentatīvie tirgi Rethel, Dijon, Rabastens, Lezay, Lyon, Agen, Le Cateau, Sancoins, Château-Gonthier, Saint Étienne 2. Šķiras un koeficienti Šķiras | Vērtēšanas koeficienti | —Veaux mâles croisés de bonne conformation, destinés à l'élevage, type léger | 30 | —Veaux mâles de races laitières d'assez bonne conformation destinés à l'engraissement | 70 | E. ĪRIJA 1. Reprezentatīvie tirgi Bandon, Blessington 2. Šķiras un koeficienti Šķiras | Vērtēšanas koeficienti | —Audzējami piena šķirņu bullēni | 50 | —Audzējami gaļas šķirņu bullēni | 50 | F. ITĀLIJA 1. Reprezentatīvie tirgi a) Modena, Vicenza b) Cenas, kas reģistrētas importa tirgos 2. Šķiras un koeficienti Šķiras | Vērtēšanas koeficienti | —Piena šķirņu bullēni (vitelli), visu izcelsmju | 55 | —Gaļas šķirņu bullēni, visu izcelsmju | 45 | G. NĪDERLANDE 1. Reprezentatīvie tirgi Leeuwarden, Purmerend, Utrecht (Utrehta) 2. Šķiras un koeficienti Šķiras | Vērtēšanas koeficienti | Nuchtere stierkalveren voor de mesterij, 1e kwaliteit: —zwartbont | 70 | —roodbont | 25 | —vleesras | 5 | H. APVIENOTĀ KARALISTE 1. Reprezentatīvie tirgi Apmēram 35 tirgi (Anglija un Velsa) 2. Šķiras un koeficienti Šķiras | Vērtēšanas koeficienti | Teļi audzēšanai, pirmās un otrās šķiras —no piena buļļiem | 58 | —no gaļas buļļiem | 42 | -------------------------------------------------- II PIELIKUMS Cenu apsekojums 6 līdz 12 mēnešus veciem kaušanai nobarotiem liellopiem, kuru dzīvsvars nepārsniedz 300 kg A. VĒRTĒŠANAS KOEFICIENTI Spānija | 19,4 | Francija | 43,8 | Īrija | 11,9 | Itālija | 6,6 | Apvienotā Karaliste | 18,3 | B. SPĀNIJA 1. Reprezentatīvie tirgi Salamanca (Kastīlija un Leona) Talavera (Kastīlija-Lamanča) 2. Šķiras un koeficienti Šķiras | Vērtēšanas koeficienti | Pasteros: —Tipo cruzado | 65 | —Tipo país | 35 | C. FRANCIJA 1. Reprezentatīvie tirgi Limoges, Clermont-Ferrand, Dijon 2. Šķiras un koeficienti Šķiras | Vērtēšanas koeficienti | Race charolaise de conformation U | 35 | Race charolaise de conformation R | 35 | Race charolaise de conformation O | 30 | D. ĪRIJA 1. Reprezentatīvie tirgi Bandon, Blessington, Kilkenny 2. Šķiras un koeficienti Šķiras | Vērtēšanas koeficienti | Atšķirti jauni vērši un gadu veci vērši —piena tipa | 50 | —gaļas tipa | 50 | E. ITĀLIJA 1. Reprezentatīvie tirgi a) Modena, Parma, Montichiari b) Cenas, kas reģistrētas importa tirgos 2. Šķiras un koeficienti Šķiras | Vērtēšanas koeficienti | Jauni piena teļi (vitelli) | 50 | Jauni gaļas teļi (vitelli) | 50 | F. APVIENOTĀ KARALISTE 1. Reprezentatīvie tirgi Apmēram 35 tirgi (Anglija un Velsa) 2. Šķiras un koeficienti Šķiras | Vērtēšanas koeficienti | Vērši 200 līdz 299 kg —no piena buļļiem | 50 | —no gaļas buļļiem | 50 | -------------------------------------------------- III PIELIKUMS Cenu apsekojums gaļas teļiem, kas nokauti apmēram sešus mēnešus veci A. VĒRTĒŠANAS KOEFICIENTI Beļģija | 6,2 | Francija | 41,9 | Itālija | 24,0 | Nīderlande | 27,9 | B. BEĻĢIJA 1. Kotācijas centri (kautuves) Antverpenes un Limburgas provinces 2. Šķiras Veaux blancs, E, U un R uzbūves klases C. FRANCIJA 1. Kotācijas centri Commissions paritaires Dienvidrietumu Francijā, Centrālajā Francijā, Centrālajā Austrumfrancijā/Austrumfrancijā, Ziemeļfrancijā/Ziemeļrietumu Francijā, Rietumfrancijā 2. Šķiras Veaux blancs, E, U, R un O visas uzbūves klases D. ITĀLIJA 1. Kotācijas centri (kautuves) Modena 2. Šķiras Carne bianca E. NĪDERLANDE 1. Kotācijas centri (kautuves) Apeldoorn, Nieuwerkerk a/d Ijssel, Den Bosch, Aalten, Leeuwarden 2. Šķiras un koeficienti Šķiras | Vērtēšanas koeficienti | Vleeskalveren: —zwartbont type: | 65 | —roodbont type: | 35 | Visas uzbūves klases | | --------------------------------------------------